มีอะไรกับแฟนแต่ไม่ได้หลั่งใน แฟนประจำเดือนมาแล้ว แต่มาช้าเลือดก็ออกปกติมา5ปกติ ตอนนี้แฟนมีอากาสเจ็บที่บริเวณหัวนม อยากทราบว่าเจ็บเพราะอะไรและยังมีโอกาสท้องไหมครับ
สวัสดีค่ะ หากประจำเดือนได้มาแล้ว โดยมีเลือดออกนาน 5 วัน ก็น่าจะเป็นประจำเดือนที่ปกติดี แม้จะมาช้ากว่ากำหนด ซึ่งหากเป็นประจำเดือนจริงๆ ก็แสดงว่าไม่ได้มีการตั้งครรภ์เกิดขึ้นค่ะสำหรับอาการเจ็บหัวนม อาจเกิดจากการเปลี่ยนแปลงของฮอร์โมน เช่น อาจเป็นช่วงวันไข่ตก หรือเป็นผลข้างเคียงจากการใช้ยาฮอร์โมนต่างๆ รวมถึงยาสตรี สมุนไพร อาหารเสริมต่างๆ เป็นต้น หรืออาจเกิดจากมีการอักเสบของหัวนม แต่หัวนมมักจะมีอาการบวมแดงร่วมด้วย นอกจากนี้ อาจเกิดจากความเครียด วิตกกังวลก็ได้หากอาการเจ็บหัวนมเป็นไม่มาก ก็ควรสังเกตอาการไปก่อน แต่หากกังวลว่าจะมีการตั้งครรภ์หรือไม่ ก็ให้ลองตรวจหาการตั้งครรภ์ดู หากตรวจไม่พบ จะได้ไม่ต้องกังวลค่ะ